CELEX: 32010D0078
Language: sl
Date: 2010-02-09 00:00:00
Title: 2010/78/: Sklep Komisije z dne 9. februarja 2010 o prilagoditvi mejnih vrednosti iz člena 157(b) in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe

10.2.2010   
            
            
               SL
            
            
               Uradni list Evropske unije
            
            
               L 37/73
            
         SKLEP KOMISIJE
   z dne 9. februarja 2010
   o prilagoditvi mejnih vrednosti iz člena 157(b) in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe
   (2010/78/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (1), in zlasti člena 271 Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1177/2009 (2) so se spremenile mejne vrednosti, ki se uporabljajo za oddajo javnih naročil iz Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (3).
            
         
               (2)
            
            
               Zaradi skladnosti je treba zato določiti mejne vrednosti iz člena 157(b) in člena 158(1) Uredbe (ES, Euratom) št. 2342/2002.
            
         
               (3)
            
            
               Ker se mejne vrednosti, spremenjene z Uredbo (ES) št. 1177/2009, uporabljajo od 1. januarja 2010, je treba ta sklep prav tako uporabljati od 1. januarja 2010. Zato je treba določiti, da začne ta sklep veljati dan po objavi v Uradnem listu Evropske unije.
            
         
               (4)
            
            
               Sklep Komisije 2004/121/ES z dne 6. februarja 2004 o prilagoditvi mejnih vrednosti iz člena 157(b) in člena 158(1)(a) in (c) Uredbe (ES, Euratom) št. 2342/2002 o določitvi podrobnih pravil za izvajanje Finančne uredbe (4), Sklep Komisije 2006/103/ES z dne 14. februarja 2006 o prilagoditvi mejnih vrednosti iz točke (b) člena 157 in točk (a) in (c) člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe (5) in Sklep Komisije 2008/102/ES z dne 1. februarja 2008 o prilagoditvi mejnih vrednosti iz točke (b) člena 157 in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe (6) so zastareli in jih je zato treba razveljaviti –
            
         SPREJELA NASLEDNJI SKLEP:
   Člen 1
   Mejne vrednosti, ki se uporabljajo za oddajo javnih naročil, izražene v eurih, se določijo, kakor je navedeno spodaj:
   
               —
            
            
               4 845 000 EUR v členu 157(b),
            
         
               —
            
            
               125 000 EUR v členu 158(1)(a),
            
         
               —
            
            
               193 000 EUR v členu 158(1)(b),
            
         
               —
            
            
               4 845 000 EUR v členu 158(1)(c).
            
         Člen 2
   Sklepi 2004/121/ES, 2006/103/ES in 2008/102/ES se razveljavijo.
   Člen 3
   Ta sklep začne veljati dan po objavi v Uradnem listu Evropske unije.
   Uporablja se od 1. januarja 2010.
   
      V Bruslju, 9. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 357, 31.12.2002, str. 1.
   
      (2)  UL L 314, 1.12.2009, str. 64.
   
      (3)  UL L 134, 30.4.2004, str. 114.
   
      (4)  UL L 36, 7.2.2004, str. 58.
   
      (5)  UL L 46, 16.2.2006, str. 52.
   
      (6)  UL L 36, 9.2.2008, str. 5.